b'\n_START_ARTICLE_\nSophie Hedevig af Danmark\n_START_SECTION_\nBiografi\n_START_PARAGRAPH_\nPrinsesse Sophie Hedevig blev f\xc3\xb8dt den 28. august 1677 p\xc3\xa5 K\xc3\xb8benhavns Slot som datter af Kong Christian 5. og Charlotte Amalie af Hessen-Kassel. Hun forblev ugift, da hun blandt andet ikke ville opgive sin lutherske tro for at indg\xc3\xa5 et p\xc3\xa5t\xc3\xa6nkt \xc3\xa6gteskab med den tysk-romerske kejser, Josef 1.. I 1698 var der planer om, at hun skulle \xc3\xa6gte sin f\xc3\xa6tter, kong Karl 12. af Sverige, men han \xc3\xb8nskede ikke at gifte sig._NEWLINE_Hun arvede blandt andet Vemmetofte og Charlottenborg efter sin yngste bror, prins Carl. Hun oprettede Vemmetofte Fr\xc3\xb8kenkloster._NEWLINE_Hun arvede landstedet Bl\xc3\xa5g\xc3\xa5rd efter sin bror og testamenterede det til sin gode ven overkammerherre Carl Adolph von Plessen. Eftertiden har ment, at der kan have v\xc3\xa6ret tale om et hemmeligt \xc3\xa6gteskab mellem de to._NEWLINE_Prinsessen var ogs\xc3\xa5 en glimrende portr\xc3\xa6tmaler, og flere af hendes v\xc3\xa6rker opbevares p\xc3\xa5 Rosenborg slot i K\xc3\xb8benhavn._NEWLINE_En af bastionerne p\xc3\xa5 Christianshavns Vold blev navngivet efter hende: Sofie Hedevigs Bastion. Det er den tredje bastion nord\xc3\xb8st for broen mellem Christianshavn og Amager._NEWLINE_Prinsesse Sophie Hedevig d\xc3\xb8de som 57-\xc3\xa5rig den 13. marts 1735 p\xc3\xa5 Charlottenborg i K\xc3\xb8benhavn.'